|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2020 nr |
|  |  |

**Kasutusloa andmine (Väike-Äkke)**

**1. ASJAOLUD JA MENETLUSE KÄIK**

02.09.2020 ehitisregistri keskkonda laekus läbivaatamiseks „Äkkeküla“ territooriumil Väike-Äkke kinnistul (katastri üksuse tunnus 51103:005:0004) rajatud *pump track* rajale (ehitisregistri kood 221335800) kasutusloa taotlus nr 2011371/16728. Taotlusele on lisatud ehitusprojekt „2010\_EP\_v02\_Akkekyla-pumptrack.asice“, projekteerija OÜ Punktiir, ning vajalik teostusdokumentatsioon.

Teostatud ehitustööd vastavad 28.05.2020 antud ehitusloale nr 2012271/16181 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud Äkkeküla spordikeskuses rajada *pump track* rada. *Pump track* raja eesmärk on linna noortele pakkuda huvitavat ja sportlikku vaba aja veetmise võimalust. *Pump track* on spetsiifiline sportimise rada, mis koosneb erineva kõrgusega lainetest (rolleritest) ja kurvidest ja mõeldud kasutamiseks erinevate liikumisvahenditega (rula, jalgratas, rulluisud, tõukeratas).

03.09.2020 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2012371/15296, menetluse nr 227573 ning eelnõu suunatud Narva Linnavalitsuse Linnamajandusameti ning Arhitektuuri- ja Linnaplaneerimise Ameti spetsialistidele kooskõlastamiseks.

Kõik kaasatud isikud hindasid „Äkkeküla“ territooriumil rajatud rada ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja, omanikujärelevalve ja tellija on allkirjastanud üleandmise-vastuvõtmise akti, milles osapooled kinnitavad, et: töövõtja lõpetanud lepingujärgsete tööde teostamise ja annab need Narva Linnavalitsuse Linnamajandusametile; tööd on lõpetatud õigeaegselt, vastavalt lepingule, lepingujärgsele projektdokumentatsioonile, üldistele ehituseeskirjadele ja kvaliteedinormidele; tellijale on üle antud kõik objektiga seotud ehitusdokumentatsioon ja objekti hooldusjuhendid.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

14.09.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt „Äkkeküla“ territooriumil rajatud *pump track* rajale kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

Väljastada „Äkkeküla“ territooriumil Väike-Äkke kinnistul rajatud *pump track* rajale kasutusluba.

**4. RAKENDUSSÄTTED**

* 1. Korraldus jõustub seadusega sätestatud korras.
  2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Aleksei Jevgrafov Üllar Kaljuste

Linnapea Linnasekretär